CELEX: C2007/199/28
Language: mt
Date: 2007-08-25 00:00:00
Title: Kawża C-261/07: Talba għal deċiżjoni preliminari imressqa mill-Rechtbank van Koophandel (Il-Belġju) fl- 1 ta' Ġunju 2007 — N.V. VTB-VAB vs N.V. TOTAL BELGIUM

25.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 199/18
            
         Talba għal deċiżjoni preliminari imressqa mill-Rechtbank van Koophandel (Il-Belġju) fl-1 ta' Ġunju 2007 — N.V. VTB-VAB vs N.V. TOTAL BELGIUM
   (Kawża C-261/07)
   (2007/C 199/28)
   Lingwa tal-kawża: l-Olandiż
   Qorti tar-rinviju
   Rechtbank van Koophandel
   Partijiet fil-kawża prinċipali
   
      Rikorrenti: N.V. VTB-VAB
   
      Konvenuta: N.V. TOTAL BELGIUM
   Domandi preliminari
   Jekk, id-Direttiva tal-Parlament Ewropew u tal-Kunsill, 2005/29/KE (1), dwar prattiċi kummerċjali żleali, tipprekludi dispożizzjoni nazzjonali, bħal dik li tinsab fl-Artikolu 54 tal-liġi Belġjana ta' l-14 ta' Lulju 1991, dwar prattiċi kummerċjali u dwar l-informazzjoni u l-protezzjoni tal-konsumatur, li — b'eċċezzjoni tal-każijiet speċifikament stipulati fil-liġi — tipprojbixxi kull offerta konġunta ta' bejjiegħ lil konsumatur, inkluża l-offerta konġunta ta' prodott, li l-konsumatur għandu jixtri kif ukoll servizz b'xejn, li t-tgawdija tagħha hija marbuta max-xiri tal-prodott, mingħajr kunsiderazzjoni għaċ-ċirkostanzi tal-każ, b'mod partikolari mingħajr kunsiderazzjoni ta' l-influwenza li l-offerta konkreta jista' jkollha fuq il-konsumatur medju u għall-fatt jekk din l-offerta fiċ-ċirkostanzi konkreti tista' tiġi kkunsidrata li tmur kontra l-obbligi ta' diliġenza professjonali jew ta' prattiċi onesti kummerċjali?
   
      (1)  Id-Direttiva tal-Parlament Ewropew u tal-Kunsill 2005/29/KE tal-11 ta' Mejju 2005, dwar prattiċi kummerċjali żleali fin-negozju mal-konsumatur fis-suq intern li temenda d-Direttiva tal-Kunsill 84/450/KEE, id-Direttivi tal-Parlament Ewropew u tal-Kunsill 97/7/KE, 98/27/KE u 2002/65/KE u r-Regolament tal-Parlament Ewropew u tal-Kunsill (KE) Nru 2006/2004 (ĠU L 149, p. 22).